《寄老溪上人》
宋代·蒲寿宬

已知山是石，挂起碧筇条。
家在黄梅树，门当独木桥。
寡交因犬恶，默坐听蝉调。
同道何时过，心慵不见招。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。